《送汤君济赴广西宪幕 其一》
明代·唐桂芳

汤郎意气浩如霓，白马雕鞍新凿蹄。试吏早从公府荐，徵书亲自荐官题。

江天露洗星辰湿，海岛风生瘴雨低。闻道纪纲多暇日，满庭榕叶鹧鸪啼。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。